**Z A P I S N I K**

**1. seje Sveta zavoda, ki je bila v torek, 24. 11. 2020, ob 17.00 v jedilnici šole.**

Prisotni: Manja Ostrelič, Vanja Veselič, Lucija Kevo, Tjaša Šlibar, Suzana Bogovič, Brigita Tošić, Mitja Molan, ravnateljica Vesna Bogovič in stara predsednica Sveta zavoda Mateja Jankovič Čurič.

Opravičeno odsotni: Ksenija Satler, Sonja Volk, Mateja Ivačič in Andrej Avšič.

**Dnevni red:**

1. Pregled in potrditev dnevnega reda
2. Konstituiranje Sveta zavoda, izvolitev predsednika in podpredsednika
3. Potrditev zapisnika prejšnje seje
4. Letni delovni načrt 2020/21 - dopolnitev
5. Gradnja vrtca
6. Razno

K 1. točki

Stara predsednica Sveta zavoda Mateja Jankovič Čurič je navzoče pozdravila, ugotovila sklepčnost in prebrala dnevni red.

**Sklep: Člani Sveta zavoda so dnevni red soglasno potrdili z dvigom rok (7 prisotnih ZA, 0 PROTI).**

K 2. točki

Starim članom Sveta zavoda je mandat potekel 21. novembra 2020. Izvedene so bile volitve. Predsednica nadomestnih volitev s strani šole je bila Martina Makovec Žagar. Izvoljene so bile: **Lucija Kevo, Tjaša Šlibar, Sonja Volk, Suzana Bogovič in Brigita Tošić**. S strani ustanovitelja so bili že v prejšnjem letu (2019) izbrani: **Mateja Ivačič, Mitja Molan in Andrej Avšič**, kateri nadaljujejo delo še v prihodnjem 4-letnem mandatu. S strani staršev, so bili na prvi redni seji, ki je bila 28. 9. 2020, izvoljene **Manja Ostrelič**, **Ksenija Satler in Vanja Veselič**. Predsednica je povedala, da je s tem konstituiran nov Svet zavoda za mandatno obdobje od 2020 do 2024. Za novo predsednico je predlagala Lucijo Kevo, za podpredsednico pa so člani predlagali Tjašo Šlibar.

**Sklep: Člani Sveta zavoda so za novo predsednico izvolili Lucijo Kevo, za podpredsednico Tjašo Šlibar (7 prisotnih ZA, 0 PROTI).**

K 3. točki

Zapisnik redne in korespondenčne seje so člani prejeli po elektronski pošti. Ravnateljica je na kratko povzela glavne točke in dala na razpravo. Opomba je, da iz zapisnika ni vidne točke dnevnega reda o poteku mandata. K 7. točki dnevnega reda 12. redne seje, ki je bila 30. 9. 2020. Predsednica Mateja Jankovič Čurič napove, da se dosedanjim članom izteče štiriletni mandat, zato bomo izvedli volitve, po sledečem rokovniku:

* 30. 9. 2020: sklep Sveta zavoda o izvedbi volitev
* 1. 10. 2020: razpis volitev in kandidacijskega postopka
* 6. 10. 2020: zaključek kandidacijskega postopka
* 7. 10. 2020: seja komisije, pregled kandidatur
* 14. 10. 2020: volitve
* 15. 10. 2020: seja volilne komisije, objava rezultatov
* 16. 10. – 26. 10. 2020: pritožbe na volilno komisijo
* 2. 11. – 10. 11. 2020: pritožbe ravnateljici
* 11. 11. 2020: končni rezultat volitev

**Sklep: Člani Sveta zavoda bodo glasovani glede na zapisan rokovnik.**

K 4. točki

Ravnateljica **Vesna Bogovič** je povedala, da so se zaradi epidemije koronavirusa zgodile določene spremembe. Ko smo načrtovali Letni delovni načrt 2020-21, nismo pričakovali dela na daljavo, zato predlagamo, da se dodajo sledeče spremembe:

* jesenske počitnice se podaljšajo za en teden in trajajo od 26. 10. do 6. 11. 2020,
* po odločbi Ministrstva za izobraževanje, znanost in šport se pouk lahko organizira kot delo na daljavo,
* dnevi s posebno vsebino, ekskurzije se lahko prestavijo ali pa se zamenjajo in prilagodijo izpeljavi dela na daljavo,
* interesne dejavnosti se v času dela na daljavo ne izvajajo,
* stiki s starši, govorilne in pogovorne ure, roditeljski sestanki se izvajajo na daljavo,
* šole v naravi se prestavijo na naslednje šolsko leto,
* vrtec: vse aktivnosti, ki so vezane na druženje skupin, srečanj s starši se izvajajo v skladu z epidemiološkimi ukrepi.

**Sklep: Člani Sveta zavoda so soglasno potrdili predlagane dopolnitve.**

K 5. točki

Nov vrtec raste na južni strani šole. Končuje se streha, igralnice bodo velike in prostorne. Pogoji dela bodo veliko boljši kot do sedaj. Dela potekajo po planu. V začetku šolskega leta 2020-21 smo izvedli tudi sanacijo telovadnice, zamenjali smo vsa okna, termostatske ventile, novo fasado in izolacijo. Gretje telovadnice se bo priključilo že na novo kurilnico, ki se pospešeno pripravlja pod vrtcem. Do novega leta naj bi nova kurilnica že pričela z obratovanjem. Zaključek gradbenih del novega vrtca je oktober 2021. Pravkar se urejajo napeljave, rešujemo nejasnosti, danes smo imeli sestanek s projektantom, skupaj z nadzorom, predstavniki občine in izvajalcem. Dela lepo potekajo, še vreme nam je naklonjeno. Prizadevamo si tudi, da bi odkupili še del zemlje od župnišča. Predloga sta dva, od 1000 do 1200 m2,kjer bi se stara zgradba ob župnišču porušila in bi tako pridobili še igrišče za prvo starostno skupino otrok.

K 6. točki

Ravnateljica je dodala, da imamo elektronske naslove članov in prosi, da takoj sporočite svojo udeležbo oz. neudeležbo, kajti le tako vemo ali ste odzivni in bo udeležba na sejah sklepčna. Naslednja seja bo predvidoma konec februarja 2021.

Predsednica **Lucija Kevo** se je zahvalila članom Sveta zavoda za sodelovanje in zaključila sestanek ob 17.35.

Datum: 2. 12. 2020

Številka: 900-6/2020-2

 Zapisala: Predsednica Sveta zavoda:

Katja Ivanović Lucija Kevo